|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

29.04.2025 г.

**А1 ще компенсира всички клиенти на мобилни услуги, независимо дали са изпитвали затруднения**

А1 приема с голяма отговорност ролята си да предоставя възможности за свързаност за милиони клиенти в страната. В знак на извинение за временните затруднения с 2G и 3G мрежата на 29 април, компанията ще предостави неограничени възможности за комуникация - минути, мегабайти и скорост, на всички свои клиенти на мобилни услуги. Компенсацията за причиненото неудобство ще важи през целия месец май и може да бъде заявена през Моят А1. От нея ще могат да се възползват всички клиенти, независимо дали са наблюдавали смущения във входящите и изходящите си обаждания по време на периода.

По този начин А1 ще даде възможност на повече хора в страната да общуват спокойно и да се възползват от неограничени минути, мегабайти и скорост по време на изпълнения с празнични дни и абитуриентски балове месец май. Потребителите, които предпочетат да посветят тези дни на пролетни пътувания и ваканции, могат да се възползват и от изгодните условия на роуминга от А1.

По време на временните смущения абонатите на компанията, които използват VoLTE и VoWIFI, можеха да продължат да провеждат разговори безпроблемно.Затова А1 препоръчва на клиентите редовно да проверяват настройките на своите мобилни устройства и по възможност да активират тези функционалности.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*